AksaraLLM/aksara-bahasa-daerah-v1 huggingface dataset:
Gedung Kologdam nyaéta wangunan kolonial di Bandung. Dina taun 1920-an, Gedung Kologdam dijadikeun ajang Jaarbeurs de Bandung (pameran dagang taunan). Komplek wangunan ieu katut pendopona ayeuna geus dirobah jadi Markas Komando Pendidikan dan Pelatihan Komando Daerah Militer III/Siliwangi.

Wangunan jeung komplek sakurilingna dirancang ku Wolff Schoemaker, arsiték anu kasohor di Hindia Walanda. Wangunan ieu diwangun taun 1920 sarta dijadikeun lokasi utama kanggo acara Jaarbeurs de Bandung. Pameran dagang munggaran dilaksanakeun ti 20 Méi nepi ka 3 Juni 1920, satuluyna unggal bulan Juni jeung Juli. Rupa-rupa konférénsi jeung paméran ti rupa-rupa industri di Priangan jeung sabudeureunana diayakeun di ieu kompleks.

Arsitéktur 
Dina taun 1919, arsiték Wolff Schoemaker ngararancang Pusat Pameran Dagang (Jaarbeurs) sanggeus studi banding di Amérika Serikat. Wangunan ieu mangrupikeun desain manehna anu dijiéun pang mimitina sanggeus balik ti Amérika Serikat. Dirarancang dina gaya Art Deco sarta dipangaruhan ku gaya arsiték Frank Lloyd Wright, wangunan ieu ngabentuk salib. Tilu arca manusa ngahias fasad wangunan dina desain nu dipangaruhan ku gaya Amsterdam. Dina jaman kolonial Walanda, wangunan ieu dijadikeun puseur Departement van Oorlog atawa Departemen Perang ku pamaréntah Hindia Walanda.

Rujukan 

Wangunan sajarah di Jawa Kulon
Arsitéktur
Komando Daerah Militér III/Siliwangi (disingkat Kodam III/SLW) (Aksara Sunda Baku: , Komando Daérah Militer III/Siliwangi), nyaéta Komando Pertahanan Daérah anu ngawengku propinsi Banten jeung Jawa Kulon. Markas Komando nyaéta di Jl. Acéh No. 69 Kota Bandung, Jawa Barat.

Dina tanggal 22 Agustus 1945 atawa lima poé sanggeus Proklamasi Kamerdékaan Indonésia, pamaréntah ngadegkeun Badan Kaamanan Rakyat (BKR) sebagai salah sahiji antisipasi ngalawan ancaman nu beuki nambahan. Salajeungna tanggal 5 Oktober 1945, BKR diganti ngaran jadi Tentara Kaamanan Rakyat (TKR).

Jawa Kulon meunang ngabentuk Komandemen-I TKR anu ngawasa 3 divisi. Divisi-I ngawengku Karesidenan Banten jeung Bogor (kantor pusatna di Serang), Divisi-II ngawengku Karesidenan Jakarta jeung Cirebon (kantor pusatna di Linggarjati), sarta Divisi-III ngawengku Karesidenan Priangan (kantor pusatna di Bandung).

Dina tanggal 20 Méi 1946, tilu divisi éta dihijikeun jadi "Divisi Siliwangi" jeung kantor pusatna di Tasikmalaya. Ngaran Siliwangi terus dipertahankeun, sanajan ngaran unitna robah jadi Tentara & Wilayah (T&T) III Siliwangi, 24 Juli 1950. Saterusna dina 24 Oktober 1959 jadi Kodam VI/Siliwangi, tuluy robah deui jadi Kodam III/Siliwangi dina 2 Pébruari 1985.

Keur jaman kolonial Walanda, hiji tempat ieu dingaranan Paleis van den Legercommandant atawa Padumukan Panglima Tentara Walanda, nu lokasina gigireun Departement van Oorlog (ayeuna jadi Gedung Kologdam).

Rujukan

Tumbu kaluar 
  
Wangunan sajarah di Jawa Kulon
Militér
Chikungunya nyaéta salah sahiji panyakit anu dibalukarkeun ku virus genus Alphavirus jeung Famili Togaviridae. Ieu virus sumebar ka manusa ngaliwatan reungit Aedes Aegypti atawa Aedes Albopictus. Dua reungit anu nyababkeun chikungunya téh bisa ogé népakeun panyakit demam berdarah. Ku kituna, anu keuna ku chikungunya bisa ogé keuna demam berdarah dina waktu anu sarua. Chikungunya asalna tina basa Swahili anu ngagambarkeun nyeri atawa flu tulang nepi ka anu ngalaman panyakitna bongkok bakat ku nyeri sendi atawa tulang. Lian ti éta, aya anu nyebutkeun ogé yén chikungunya téh asalna tina basa Makonde anu hartina melengkung ka luhur alatan nyeri sendi. Reungit anu nyababkeun ieu panyakit biasana ngégél beurang waktu manusa keur ngalakukeun aktivitas.  Manusa anu kakeunaan ieu panyakit biasana anu cicing di daérah tropis, sanitasi lingkungan goréng, lansia, cicing di tempat wabah, orok anu kakara brol jeung anu kakeunaan panyakit kronik. Nepi ka ayeuna vaksin panyakit chikungunya can kapanggih. Ku kituna, tarékah anu panghadéna ngabasmi véktor anu ngalantarankeun panyakitna.

Kasus 
Virus Chikungunya mimiti kapanggih waktu keur ayana wabah dina taun 1952 di wilayah Newala, Tanzania. Tuluy ieu panyakit sumebar di daérah Afrika, Asia, Eropa, jeung di perairan India dan Pasifik. Di Indonesia mimiti kapanggih di Samarinda dina taun 1973. Dina awal taun 2001, kejadian luar biasa (KLB) demam Chikungunya lumangsung di Muara Enim, Sumatera jeung Aceh. Data Kementerian Kesehatan Republik Indonesia nyebutkeun yén 5.042 kasus chikungunya di Indonesia salila taun 2019. Tina éta kasus, aya 1.044 kasus kajadian di provinsi Jawa Barat, disusul Lampung 829 kasus jeung Gorontalo 534 kasus. Ngan, nepi ka ayeuna can aya kasus tilar dunya alatan chikungunya.

Gejala 

Gejala anu kaalaman ku nu kakeunaan panyakit chikungunya biasana karasa sanggeus 3 nepi ka 10 poé sanggeus digégél ku reungit anu nyababkeunana. Gejala umumna kawas kieu.

 Nyeri sendi utamana bagian sendi dina tuur, pigeulang leungeun, ramo suku, leungeun, sarta tulang palebah tukang.
 Muriang kira-kira dina suhu 39-40 derajat Celcius.
 Kulit totol-totol bareureum jiga demam berdarah.
 Sebel, kejang, nyeri sirah jeung diaré.
 Lumpuh dina mangsa keur diubaran.

Ngungkulan 

Aya sababaraha cara keur ngungkulan ieu panyakit.

 Ngagunakeun obat DEET (N, N-Diethyl-meta-toluamide).
 Melak lavender di sabudeureun imah.
 Ngayaan aromaterapi minyak lemon atawa eucalyptus keur ngusir reungit.

Bédana chikungunya jeung demam berdarah 
 Chikungunya mah disababkeun ku virus Togaviridae alphavirus. Ari demam berdarah mah disababkeun ku Flaviviridae flavivirus.
 Chikungunya mah mangsa inkubasina 3 poé. Sedeng demam berdarah mah antara 4-7 poé.
 Demam berdarah mah bakal ngalaman nurunna trombosit nepi ka 100.000. Ari Chikungunya mah henteu ngalaman nurunna trombosit.
 Gejala anu utama dia panyakit chikungunya mah nyeri sendi, ari dina demam berdarah mah teu kaalaman gejala kawas kitu.

Rujukan 
Panyakit manusa
Virus
Bubur beureum nyaéta jenis bubur anu dijieun tina béas jeung gula beureum, umumna disajikeun baréng jeung bubur bodas. Bubur beureum jeung bubur bodas geus jadi tradisi dina budaya Indonésia.

Cara nyieun 
Bubur beureum dijieun tina béas, cipati, daun pandan, jeung uyah anu direbus bareng. Bubur beureum disajikeun bareng jeung bubur bodas dina hiji wadah.

Dina kabudayaan Indonésia

Budaya Jawa 
Dina budaya Jawa, bubur beureum bareng jeung bubur bodas dijieun dina syukuran babaran jeung méré ngaran budak. Bubur beureum nyimbolkeun tina harepan kolotna méh jadi budak anu boga kawani keur hirup dina kasucian jeung kabeneran. Di samping éta, bubur beureum jeung bubur bodas masing-masing ngalambangkeun sél spérma jeung sél telur anu panggih jeung ngababarkeun hiji manusa di alam dunya.

Budaya Sunda 
Dina budaya Sunda, bubur beureum ilahar dijadikeun bagian tina tradisi Nyalin, nyaéta tradisi masarakat agaris dina nunjukkeun panghormatan jeung rasa syukur, ku cara panén paré diiringan ku upacara masihan barang-barang keur nunjukkeun rasa hormat ka Nyi Pohaci Sanghyang Sri. Tradisi nyalin salah sahijina aya di Desa Sidamulya, Kabupatén Ciamis.

Di wewengkon sanés, hususna di Garut, Tasikmalaya, jeung Cirebon, bubur beureum umumna disajikeun dina perayaan Poé Asyura unggal 10 Muharram.

Rujukan
Rengkong nyaéta ngaran alat anu digunakeun pikeun manggul paré. Sarta mangrupa salah sahiji kasenian tradisional anu diwariskeun ku karuhun Sunda, anu nepi ka kiwari masih hirup jeung ngawarnaan masarakat agraris di sajumlah wewengkon daerah tanah priangan.

Di sajumlah kampung adat, ngarengkong jadi kasenian anu paling sering minton, utamana nalika geugeusan paré dibawa ka pilemburan pikeun ditunda dina leuit.

Rujukan
Bubur hanjeli nyaéta bubur anu dijieun tina beras hanjeli, gula kawung, cipati, daun pandan, jeung garam saeutik. Beras hanjeli dijieun tina biji jali anu digiling.

Jali 
Jali (ngaran ilmiahna Coix lacryma-jobi L.) kaasup kana serealia atawa biji-bijian anu dipelak di daerah tropis. Jali disebat ogé tanaman mutiara China, bentuk biji jali nyaéta bulat jeung warnana bodas kusam.

Rujukan 

Kadaharan urang Sunda
Émpati (basa Yunani hartina kataji ku fisik) dihartikeun salaku réspon aféktif jeung kognitif kompléks kana émosi batur.  Émpati kaasup kamampuh pikeun ngarasakeun kaayaan émosional batur, ngarasa simpati, mantuan ngaréngsékeun pasualan jeung nyokot puseur implengan batur.  Lian ti éta, émpati nyaéta kamampuh individu pikeun ngaidéntipikasi jeung ngarti kumaha rarasaan jeung kaayaan jalma séjén. Basa Inggris empathy (Empathy) diciptakeun dina taun 1909 ku EB Titchener salaku tarékah pikeun narjamahkeun kecap Basa Jerman nyaéta Einfühlungsvermögen, fénoména anyar disarungsum ku Theodor Lipps dina ahir abad ka-19. Sanggeus éta, ditarjamahkeun deui kana basa Jerman salaku Empathie.

Sajarah 
Istilah Basa Inggris, Empathy, diwanohkeun ku psikolog anu jenenganana Edward Titchener dina taun 1909. Ieu stilah mangrupa tarjamahan tina istilah Basa Jerman Einfühlung. Saméméhna, istilah simpati (basa Inggris: sympathy ) biasa digunakeun pikeun nuduhkeun fénoména nu patali jeung rasa émpati.

Wanda

Émpati kognitif 
Émpati kognitif nyaéta kamampuh pikeun ngarti rarasaan jeung pikiran batur. Émpati kognitif ngajadikeun komunikator jadi leuwih hadé, sabab bisa mantuan nepikeun informasi ku cara nu pangalusna sangkan maksudna bisa dihontal ku batur.

Émpati émosional 
Émpati émosional (ogé katelah émpati aféktif) nyaéta kamampuh pikeun ngabagi rarasaan batur. Sababaraha urang geus digambarkeun salaku kuring nyeri haté. Ieu wanda émpati mantuan ngawangun hubungan émosional jeung jalma séjén.

Émpati welas asih 
Émpati welas asih nyaéta ngarti ka jalma séjén ku cara tindakan jeung mantuan samampuhna nepi ka jalma anu diperhatikeun téh ngaréngsékeun pasualanana.

Tempo ogé 

 Simpati

Rujukan 

Sosial
Émosi
Dinasti Joseon 
Karajaan Joseon ( Hangul : ; Hanja : ) ogé katelah " Nagara Joseon Agung " nyaéta karajaan anu diadegkeun ku Taejo anu lumangsung salila lima abad, ti bulan Juli 1392 nepi ka Oktober 1897. Dina Oktober 1897 sacara resmi digentos namina Kakaisaran Korea Raya .  Diadegkeun saatos runtagna dinasti Goryeo, anu puseur dayeuhna di Kaesong . Sanggeus ngadegkeun dinasti anyar, Yi Seong-gye ngalihkeun puseur dayeuh karajaan aslina di Kaesong, nyaéta dialihkeun rada kidul ka wewengkon Hanseong, ayeuna katelah minangka Seoul . Wates kalér karajaan ieu diperpanjang ka wates alam Walungan Yalu jeung Tumen ngaliwatan panaklukan ti suku Jurchen . Joseon mangrupa dinasti pamungkas Korea ogé mangrupa dinasti Konghucu kalawan pangpanjangna umurna.

Dina mangsa pamaréntahanana, Joseon ngarojong cita-cita jeung doktrin Konghucu Cina di masarakat Koréa. Neo-Konfusianisme digunakeun minangka idéologi nagara dinasti anyar. Ageman Budha dihinakeun sarta kadang-kadang nyanghareupan kasusah (diskriminasi) ti dinasti Joseon. Joseon ogé ngalaksanakeun aturan anu éféktip pikeun wilayah Koréa sareng nyaksian ngaronjatna budaya klasik Koréa, padagangan, élmu pangaweruh, sastra, sareng téknologi. Sanajan kitu, dinasti ieu kacida lemahna salila ahir abad ka-16 jeung awal abad ka-17, nalika Invasi Jepang Koréa (1592-1598) jeung tarajangan Manchu kahiji jeung kadua dina 1636 ampir narajang Semenanjung Korea, anu ngarah kana kawijakan isolationis anu mingkin pageuh anu nyebabkeun nagarana katelah minangka "Karajaan Patapa". Sabada tarajangan ti Manchuria réngsé, Joseon ngalaman periode daméy ampir 200 taun salajengna.

Nanging naon waé kakuatan anu ngabalikeun karajaan nalika ngasingkeunana (isolasi), ngirangan dina abad ka-18 sareng nyanghareupan pasalingsingan internal, perebutan kakawasaan, tekanan internasional sareng pemberontakan (bahula), dinasti Joseon lungsur sacara drastis dina ahir abad ka-19.

Mangsa Joseon kapungkur ninggalkeun titingal hébat pikeun Korea modern; seueur Kabudayan Korea modern, étika, norma, jeung laku lampah masarakat kana perkara-perkara kiwari, sarta Basa Koréa modern jeung dialek na anu asalna tina budaya jeung tradisi Joseon.
Sri Raja Maha Vajiralongkorn (basa Thai: สมเด็จพระเจ้าอยู่หัวมหาวชิราลงกรณ บดินทรเทพยวรางกูร) mangrupa raja Thailand ti 13 Oktober 2016. Minangka raja ka sapuluh ti Dinasti Chakri, anu gumelar Raja Rama X.

Anjeunna mangrupa putra pameget hiji-hijina ti Raja Bhumibol Adulyadej sareng Ratu Sirikit. Dina taun 1972, Raja Bhumibol masihan anjeunna gelar Somdech Phra Boroma Orasadhiraj Chao Fah Maha Vajiralongkorn Sayam Makutrajakuman, anu ngajadikeun anjeunna minangka Putra Mahkota (Yuwaraja) Thailand. Salian ti éta, anjeunna ogé miboga pancén militer Thailand minangka pilot helikopter. Anjeunna milu nyandak bagian dina operasi militer panumpasan Partéi Komunis Thailand dina taun 70-an, sarta ogé mingpin kontak pakarang dina sangkéta wates sareng Kamboja.

Sabada ramana pupus dina 13 Oktober 2016, anjeunna diprédiksi bakal jadi raja Thailand sanajan kedah nungguan mangsa duka réngsé. Anjeunna narima tahta dina 1 Désémber 2016, nanging teu acan dimakutaan sacara resmi nepi krémasi ramana salesé dilaksanakeun.

Tutumbu Luar
Laravel 
Laravel mangrupikeun kerangka aplikasi wéb basis PHP open source, ngagunakeun konsép Model-View-Controller (MVC). Laravel aya dina lisénsi MIT, ngagunakeun GitHub salaku platform babagi kode.   

Nepi ka Désémber 2013, Laravel rengking diantara kerangka PHP anu pang populerna sareng aya di luhur kerangka PHP anu sanés sapertos Phalcon, Symfony, CodeIgniter, sareng anu sanésna.

Laravel 
Laravel mangrupikeun kerangka aplikasi wéb basis PHP open source, ngagunakeun konsép Model-View-Controller (MVC). Laravel aya dina lisénsi MIT, ngagunakeun GitHub salaku platform babagi kode.   

Nepi ka Désémber 2013, Laravel rengking diantara kerangka PHP anu pang populerna sareng aya di luhur kerangka PHP anu sanés sapertos Phalcon, Symfony, CodeIgniter, sareng anu sanésna.
Pilea pumila, biasa katelah clearweed, nyaéta tutuwuhan herbaceous nu bisa didahar dina kulawarga nettle ( Urticaceae ). Éta pituin Asia sareng Amérika Kalér wétan, dimana éta disebarkeun sacara lega.
Reundeu (Staurogyne longata) nyaéta salasahiji tutumbuhan anu daunna tiasa dikonsumsi pikeun lalab. Bagean daun dipaké salaku tempat hirup pikeun mikroflora tangtu, kaasup baktéri phyllosphere.
Psikoterapi mangrupa salah sahiji layanan psikologis anu dilaksanakeun ku para ahli ka pasien anu butuh ubar diri sacara psikologis. Ahli dina widang psikoterapi nyaéta psikolog jeung konselor atawa pangaping.  Psikoterapi kaasup wangun intervensi klinis. Wanda panyakit anu bisa diubaran ku psikoterapi nyaéta gangguan jiwa.  Ubar dina psikoterapi aya patalina jeung pikiran, rasa jeung paripolah.  Psikoterapi kaasup salah sahiji metode rumawat sacara klinis utamana pikeun jalma anu ngalaman déprési atawa setrés alatan pasualan beurat anu kaalaman.

Wangenan 
Istilah psikoterapi asalna tina basa Yunani Kuna, nyaéta psyche (jiwa) jeung therapeia (rumawat, ngubaran jeung nyageurkeun). Dina Kamus Besar Bahasa Indonesia, psikoterapi dihartikeun salaku cara ngubaran ngagunakeun kakuatan batin dokter kana jiwa (spiritual) pasien kalawan teu ngagunakeun narkoba, tapi makét metode sugésti, papatah, hiburan, hipnotis jeung sajabana. 

Dina udaganana, psikoterapi béda jeung konseling. Udagab konseling leuwih heureut upama dibandingkeun jeung psikoterapi. Konseling ukur boga tujuan pikeun mangaruhan kamekaran hiji jalma kalayan ngalibatkeun diri pribadi. Hasil anu dihontal tina konseling nyaéta mulangkeun fungsi hiji jalma luyu jeung kalungguhanana. Psikoterapi miboga udagan anu leuwih loba sabab bisa ngahasilkeun parobahan dasar dina struktur kapribadianana sacara aktual ogé keur mangsa datang. Jadi, psikoterapi miboga tilu udagan, nyaéta terapi, kasaluyuan jeung rémédiasi. 

Psikoterapi, pangaping jeung konseling mangrupa metode intervénsi. Bédana antara Psikoterapi jeung konseling nyaéta tina segi tingkat pasualan pasien anu disanghareupanana. Psikoterapi lolobana ukur ngubaran pasualan anu parna. Psikoterapi jeung konseling dilaksanakeun lamun aya pamétnta sacara husus ti pasién. Ari bimbingan mah bisa dilakukeun sanajan euweuh pamétnta ti pasién. 

Ngahijina konseling jeung psikoterapi dimimitian ku Federasi Konseling jeung Psikoterapi Federation Australia dina taun 1998. Ngan, Féderasi Konseling jeung Psikoterapi Australia masih aya bédana antara konseling jeung psikoterapi. Tuluy di Inggris aya anggapan ti konselor yén maranéhna ogé kaasup psychotherapists. Ku alatan éta, dina taun 2000, British Association for Counseling ngaganti ngaran organisasina jadi British Association for Counseling and Psychotherapy.

Wanda

Psikoterapi jiwa 
Psikoterapi jiwa kaasup wanda terapi holistik anu udaganana pikeun mulangkeun kapercayaan pasien. Udagan séjén tina psikoterapi psikiatri nyaéta pikeun ngaronjatkeun fungsi égo pasien.

Psikoterapi transpersonal 
Psikoterapi transpersonal boga udagan pikeun ngaronjatkeun transendensi kasadaran pikiran sangkan bisa ngajajah kasadaran. Hasil anu dihontal tina psikoterapi transpersonal nyaéta kasadaran transpersonal anu nyababkeun sikep diri anu bener. Téhnik psikoterapi transpersonal téh méditasi jeung du'a.

Rujukan 

Psikologi
Komandan James Bond CMG RNVR mangrupikeun karakter anu diciptakeun ku wartawan sareng novelis Inggris Ian Fleming di taun 1953. Anjeunna mangrupikeun protagonis séri James Bond anu muncul dina novél, pilem, komik sareng kaulinan vidéo. Fleming nyerat dua belas novel Bond sareng dua kumpulan carita pondok. Dua buku terakhirna - The Man with the Golden Gun (1965) sareng Octopussy and The Living Daylights (1966) - diterbitkeun saatos Fleming pupus.

James Bond nyaéta agén Secret Intelligence Service anu gaduh kode 007. Anjeunna cicing di London tapi aktip sacara internasional. Anjeunna mangrupakeun karakter gabungan anu dumasarna kana sababaraha pimpinan komando anu Fleming nyaho salami aktif di Divisi AKAL Angkatan Laut salila Perang Dunya Kadua, sarta saterasnya karakter ieu teh ditambihkeun gaya jeung rasa nyalira ku Fleming. Ngaran Bond dipercaya dicokot ti ahli permanukan Amérika anu namina sami, sanajan kasebut nyaéta dimungkinkeun yén Fleming nyandak nami ti agén Wales rencangan anjeunna anu namina James C. Bond. Bond ngabogaan sajumlah ciri karakter konsisten nu kapanggih sapanjang buku, kaasup nu panyuka mobil, dahareun, nginum-nginum sareng awewe. Anjeunna digambarkeun oge salaku perokok beurat.

Kusabab pupusna Fleming di 1964, aya panulis otorisasi séjén pikeun anu neruskeun runtuyan Bond, kaasup John Gardner, anu nyerat opat belas novel jeung dua novelisasi; Raymond Benson, anu nyerat genep novel, tilu novelisasi jeung tilu carita pondok; sareng Anthony Horowitz, anu parantos nyerat dua novél sareng katiluna bakal diterbitkeun taun 2022. Aya ogé pangarang sanés anu nyerat hiji buku masing-masing: Kingsley Amis (dina nami samaran Robert Markham), Sebastian Faulks, Jeffery Deaver sareng William Boyd. Salaku tambahan, aya oge runtuyan novél dumasar kana kahirupan James Bond ngora anu diserat Charlie Higson sareng Stephen Cole.

Karakter James Bond sajauh ieu paling terkenalna dina seri pilem. Total geus aya 27 judul pilem, 25 diantarana film resmi dihasilkeun ku EON Productions sarta dua film non-resmi.

Tumbu kaluar

 Ian Fleming Publications - Situs resmi yang mengelola hak komersial James Bond saat ini
 Situs resmi James Bond
James Bond
{{Speciesbox
| image = Hibi macro 080124-4025 bunw.jpg
| genus = Hibiscus
| species =  macrophyllus
| authority = Roxb. ex Hornem.
| display_parents = 4
| synonyms = * Hibiscus barbatus Noronha
 Hibiscus setosus Roxb.
 Hibiscus vestitus Griff.
 Hibiscus vulpinus Reinw. ex Blume
 Pariti macrophyllum (Roxb. ex Hornem.) G.Don
 Talipariti macrophyllum (Roxb. ex Hornem.) Fryxell
 Triplochiton spathacea Alef.
}}Hibiscus macrophyllus'', anu katelah tisuk, tesuk, atawa tisuk tambaga nyaéta hiji spésiés tutuwuhan ti subfamili Malvoideae, pituin Cina kidul, Indo-Cina, jeung Malesia kulon (kaasup Pilipina). Baheula, daunna anu rubak sok dipaké mungkus kadaharan.

Rujukan

macrophyllus
Kategori :Malvaceae
Luis Milla Aspas nyaéta salah saurang pamaén bal ti Spanyol anu kungsi maén salaku gelandang bertahanan. Milla lahir 12 Maret 1966 di Spanyol. Ayeuna umurna geus nincak kana 56 taun. Kiwari jadi pelatih klub Indonésia, Persib Bandung. Anjeunna maén pikeun tilu klub kaasup Barcelona sarta Real Madrid. Karir profésional salaku pamaén nepi ka-16 taun kalawan nyangking tilu Gelar La Liga (hiji jeung Barcelona sarta dua jeung Real Madrid) jeung akumulasi jumlahna aya 338 maén sarta ngasupkeun 11 gol. Sanggeus pangsiun jadi pamaén, Milla nyokot lisénsi tuluy jadi manajer Tim Kelompok Umur Spanyol salila sababaraha taun.

Karir ngalatih 
Milla mimiti kalibet salaku pelatih profésional dina taun 2007-08, mantuan Michael Laudrup di Getafe CF.  Dina mangsana usum panas di Eropa, Milla diangkat jadi manajer , sanggeus Vicente del Bosque diangkat jadi manajer tim nasional senior.

Dina turnamén kahijina, 2009 UEFA European Championship, timnya teu lolos ti fase grup. Nanging, dina édisi 2010 di Perancis, anjeunna mingpin Spanyol ka final, sanajan kudu eleh ku .

Tuluy dina taun anu sarua, Milla ngaganti Juan Ramón López Caro salaku pelatih . Sanajan dina kaayaan krisis nalika ngalatih, Milla bisa mawa Spanyol asup kana Championship Éropa 2011, sanggeus ngéléhkeun  dina play-off dua laga.

Di babak final di Dénmark, Milla mingpin Spanyol U-21 nyangking gelar katilu maranéhanana, sanggeus kaasupan ngan dua gol dina lima pertandingan (opat kameunangan sarta ngan hiji imbang).  Anjeunna dipecat saatos timnya gagal lolos ti fase grup dina Olimpiade 2012 . 

Dina Pébruari 2013, Milla diangkat palatih tim Liga Pro UAE,Al Jazira Club. Pertandingan kahijina salaku palatih nyaéta éléh 1-3 ku Tractor Sazi FC dina Liga Champions AFC 2013 .

Milla balik deui ka Spanyol dina 2015, nandatanganan salaku palatih kapala klub Segunda División CD Lugo jeung mundur dina ahir Pébruari 2016 dina kaayaan anu teu jelas.  Dina musim Liga Spanyol anu sarua, Milla gabung jeung Zaragoza di Segunda División,  dipecat sanggeus genep pertandingan teu ngalaman meunang. 

Dina tanggal 21 Januari 2017, Milla ngaganti Alfred Riedl di timnas Indonésia kalayan nandatanganan kontrak dua taun.  Dina Oktober 2018, kontrakna diputus ku Persatuan Sepak Bola Seluruh Indonésia (PSSI).

Rujukan 

Olahraga
Arbopirus atawa arbovirus, wancahan tina arthropod-borne virus, nyaéta golongan pirus anu sumebar ngaliwatan artropoda, di antarana pirus dénggi, cikungunya, jeung zika.
Serayo nyaéta salah sahiji kabudayaan Suku Kerinci anu asalna ti Kabupatèn Kerinci, Propinsi Jambi.

Referensi

Rujukan 

Buku

 
 
 
 
  Yogyakarta: Kementerian Pendidikan dan Kebudayaan Balai Pelestarian Nilai Budaya Yogyakarta.
 

Jurnal

Tumbu kaluar 

 Baselang Nuai
 Bupati Perintahkan Dinas Pemuda, Olahraga, dan Pariwisata dan Dinas Pendidikan untuk Gali Prasasti Kerinci
 Jati Diri Masyarakat Kerinci dalam Sastra Lisan Kerinci 
 Kerinci, Sekepal Tanah Surga
 Tambo Kerinci

Budaya
Rafael José Orozco Maestre (5 Maret 1954 – maot 11 Juni 1992 dina umur 38 taun)  langkung dikenal salaku Rafael Orozco Maestre, nyaéta panyanyi-penulis lagu sareng produser rékaman sareng mingpin vokalis tina band Kolombia Binomio de Oro.

Referensi

Tumbu luar 

 Discogs
 MusicBrainz
 Allmusic

Nu babar taun 1954
Nu pupus taun 1992
Taratas biografi
Tanti Nurlita nyaéta saurang aktris sarta aktor Indonésia. Manéhna dipikawanoh di industri perfilman Indonésia nalika midangkeun tokoh Ibu Bombi dina sinétron Suparman Reborn.

Atikan 

 STIE Yasa Anggana Garut (2014–2018)

Filmografi

Sinetron

Rujukan

Pranala luar

Tokoh ti Garut
Tokoh Jawa Kulon
Tokoh Sunda
Urang hirup
Étilén glikol (IUPAC name: étana-1,2-diol) nyaéta sanyawa organik (a vicinal diol) with the formula . Utamana dipaké pikeun dua guna, bahan baku pabrik serat poliéster jeung resép antibeku. Rupana cairan kentel tanbau, tanwarna, jeung babari kaduruk. Karasana amis, tapi toksik lamun loba.

Mangpaat

Agén paniis jeung pamindah panas
Étilén glikol utamana dipaké salaku agén antibeku dina paniis (coolant), jeung sistem mobil jeung AC anu boga chiller atawa bagian anu kudu tiis sahandapeun titik beku cai. Dina sistem paniis/pamanas géotermal, étilén glikol jadi cairan anu ngakut panas ngaliwatan kompa panas géotermal.

Rujukan

Tutumbu kaluar 
 WebBook page for C2H6O2
 ATSDR - Case Studies in Environmental Medicine: Ethylene Glycol and Propylene Glycol Toxicity
 CDC - NIOSH Pocket Guide to Chemical Hazards
 Antifreeze ratio for Ethylene Glycol and Propylene Glycol
 Medical information
 

Pelarut alkohol
Alkanadiol
Komoditas kimia
Alkohol gula
Ketut nyaéta ngaran pikeun anak kaopat nurutkeun tradisi ngaran dina budaya Bali. Disangka akarna asalna tina kecap kitut anu hartina buntut. Nurutkeun urutan kalahiran, ngaran umum pikeun barudak di Bali nyaéta: Wayan, Made, Nyoman, Ketut. Ketut nyaéta ngaran tukang dina runtuyan, sanggeusna disebut Wayan deui (pikeun anak kalima jeung saterusna). Pikeun sababaraha wewengkon, utamana sabagéan désa di Bali Wétan, anak kalima jeung saterusna umumna maké ngaran “Ketut”, sangkan teu aya ulangan “Wayan” saperti di wewengkon nu séjén.

Tempo oge 

 Wayan
 Made
 Nyoman

Ngaran Bali
Wayan ti basa Bali nyaéta ngaran pikeun anak kahiji. Asalna tina kecap "wayah" anu hartina pangkolotna. Wayan mangrupa urutan kahiji dina ngaran tradisional Bali. Teras dituturkeun ku Made, Nyoman jeung ditungtungan ku Ketut. Lamun leuwih ti opat budakna, bakal diulang deui ka urutan kahiji. Sanajan kitu, pangulangan ieu teu dipake di sababaraha wewengkon Bali, utamana di Bali bagian wétan.

Tempo oge 
 Made
 Nyoman
 Ketut

Ngaran Bali
Made (tina basa Bali) nyaéta ngaran pikeun budak kadua numutkeun tradisi ngaran di kalangan suku Bali. Barudak nu ngarana Made biasana dipiheulaan ku budak nu ngarana Wayan atawa Putu, tuluy dituluykeun ku budak nu ngaranna Nyoman jeung Ketut. Disangka ngaran “Made” asalna tina kecap madya, nu hartina tengah. Rupa-rupa tina ngaran "Made" nyaéta "Kade" atawa "Kadek". Salah sahiji kacamatan di Bali, nyaéta Karangasem, condong ngagunakeun ngaran "Nengah" (asalna tina kecap "tengah") pikeun budak kaduana.

Tempo oge 

 Wayan
 Nyoman
 Ketut

Ngaran Bali
Basa Suluk atawa Basa Tausug nyaéta basa nu dipaké di Sulu wewengkon Filipina, Malaysia jeung Indonesia ku Urang Tausug.  Numutkeun sajarah, basa asli Tausug atanapi Suluk saleresna mangrupikeun basa urang Tagimaha (Taguima Basilan).

Basa Tausug nyaéta basa panganteur atawa lingua franca saméméh jaman kasultanan deui nepi ka ayeuna.  Urang Tausug atawa Suluk asalna ti kulawarga Malayu-Austronésia (Polinésia) salaku masarakat Nusantara sabudeureunana.  Basa Sug anu diomongkeunana sarua jeung basa Malayu baheula anu dicampurkeun jeung basa Arab jeung basa étnis séjénna di sabudeureun Mindanao.

Urang Suluk atawa Tausug ogé miboga sababaraha dialék atawa ragam basa numutkeun daérah atawa daérah, di antarana ragam basa Tausug Tapul, Tausug Basilan, Lugus, Gimbahanun jeung sajabana.

Conto

Rujukan 

Basa di Malaysia
Basa di Indonesia
Basa di Filipina
The Kongrés Internasional Matematikawan 2026 bakal jadi 30th International Congress of Mathematicians anu diayakeun di Philadelphia ti 22 Juli nepi ka 29 Juli 2026.

Rujukan 
2026
Matematika
Willughbeia nyaéta hiji genus tutuwuhan ti kulawarga Apocynaceae, munggaran dipedar salaku genus taun 1820. Pituin Asia Tenggara kalayan sababaraha spésiés di Subbuana India. Sababaraha spésiés buahna biasa didahar di sababaraha nagara, tapi lolobana mah cucukan jeung geutahan.

Spésiés

saméméhna kawengku

Rujukan

 
Genera Apocynaceae
Areuy atawa liana nyaéta tutuwuhan anu akarna dina taneuh sarta ngamangpaatkeun tangkal atawa naon waé pikeun nanggeuy, ngarambat ka luhur nepi ka kanopi sangkan bisa ngahontal cahya panonpoé. Ieu istilah teu nujul ka kelompok taksonomi, ukur watek/kabiasaan tumuwuhna, sarupa jeung tangkal atawa rungkun.

Conto
Sababaraha suku jeung marga anu ngandung spésiés areuy:

Rujukan

Tutumbu kaluar
 Lianas and Climbing Plants of the Neotropics
 Lianas and Climbing Plants of the Neotropics: Family Treatments
 'Vines and Lianas' by Rhett Butler, at http://rainforests.mongabay.com/0406.htm
 

Areuy
Morpologi tutuwuhan
Istilah biologi
Batik Ciamis nyaéta batik anu asalna ti Ciamis. Kiwari batik Ciamis téh ampir tinggal ngaranna. Ngaranna anu baheula gedé, kiwari tilem kagusur ku kamodérenan jaman. Sajaba ti éta kamajuan industri tékstil anu sing sarwa citak (kaasup industri batik citak atawa printing ogé milu mangaruhan kana éksisténsi batik Ciamis. Teu ukur kitu, balukar tina bituna gunung Galunggung jeung situasi perékonomian anu teu stabil ogé, jadi milu ngarojong kana kaayaan pangusaha batik tulis, nepi ka loba anu bangkar.

Lokasi 
Lokasi industri batik Ciamis sarta anu masih éksis nepi ka kiwari nyaéta di wewengkon Kacamatan Ciamis. Sacara géografis aya di antara ± 108°20’-108°40’ Bujur Timur jeung 7°40’20” Lintang Selatan, kalayan jangkungna ± 199 m tina beungeut cai.

Rujukan 

Batik Jawa kulon
Pakéan
Kaén
Ékonomi Kréatif nyaéta konsep ékonomi anyar anu ngutamakeun inovasi jeng kreativitas. Eta mangrupakeun rahasia lancarna ékonomi kréatip nu ngutamakeun intelektual jeng meunang harta, gawe jeng kasejahteraan.

Ide jeng Peluang Ékonomi Kréatif 
Industri ékonomi kréatif nyaéta inti ti ékonomi Kréatif nu digerakkeun ku para inovator jeng kreator. Rahasia na nyaéta kreativitas nu ngajadikeun pikiran anyar di industri kréatif. Inovasi ogé ngalengkepan konsep ékonomi kréatif nyaeta ngalakukeun nu dipikiran ku kreativitas. Hasilna nyaéta nyiptakeun ékonomi kréatif nu miboga gagasan anyar, ngerjakeun jeng konsep nu beda, oge alternatif anyar di pasar ékonomi kréatif.

Modal Dasar jeng Pilar Ékonomi Kréatif 
Ékonomi kréatif tina perkembangan na wajib merhatikeun faktor nu mangaruhan industri kréatif. Saperti faktor modal, komponen inti, komponen rojongan,  faktor nu ngagerakkeun jeng faktor nu ngadorong ekonomi. Eta mangrupakeun modal dasar nu dibutukeun palaku industri usaha. Dina peta industri kréatif pamaréntah nyieun lima pilar ékonomi kréatif nu dijabarkeun nyaeta, sumber daya, insdustri, teknologi, institusi jeng lembaga ngabiayaan.

Conto wujud Ékonomi Kréatip 
Aya sababaraha wujud ékonomi kréatif khususna di Indonesia, nyaeta di bidang fashion (baju, aksesoris jeng sajabana), teknologi (fotografi, desain grafis, vidio kaulinan), handicraft (karajinan), digital marketing (pamasaran digital) jeng kuliner. Bisa disimpulkeun, tina conto conto nu disebut, ékonomi kréatif nyaeta kagiatan produksi barang jeng jasa nu ngalibatkeun implengan, ide jeng kreativitas.

Usaha pamaréntah ngeunaan Ékonomi Kréatip di Indonesia 

Sanajan program ékonomi kréatip bisa disebut anyar nyaéta jaman pamaréntahan presiden SBY taun 2004 tapi pamaréntah ningkatkeun ékonomi kréatip di masa pamaréntahan Presiden Joko Widodo. Bisa ditempo Indonesia boga Kamenparekraf nyaeta Kamentrian Pariwisata jeng Ékonomi Kréatif nu di di cangking ku mentri Sandiaga Uno. Salah sahiji conto na nyaeta Kamenparekraf ngabangun kerja sama jeng Bhizare tujuanna nyaeta ngabiayaan restoran Indonesia khususna di luar negri. Ogé nyiptakeun kerja sama ekspor-impor bumbu rempah nu aya di Indonesia.

Rujukan 

Ékonomi
Industri jasa

Tutumbu luar 
https://kemenparekraf.go.id/
Éstétika Sunda nyaéta istilah lain dina kaéndahan.    Dina kabudayaan Sunda, éstétika aya pakuat kaitna sareng étika. Étika anu kasamprak nyaéta tata aturan kanggo kahirupan, saleresna ogé maluruh unsur éstétika jeung kaduana, étika jeung éstétika diciptakeun ku masyarakat.

Sifat Éstétika Sunda 
Éstétika sifatna momentum atawa kaayaanna aya pakuat kaitna jeung konteks hiji waktu, dina bahasa Sunda disebut nuju pareng, atawa aya dina kaayaan pada waktunya. Kaéndahan tiasa dirasa (contona rasa waas) dina sadaya kondisi atawa kaayaan sabab aya pakuat kaitna jeung unsur waktu.

Konci Kecap Éstétika Sunda 
Aya tilu istilah konci kecap éstétika Sunda, diantarana:

Siga 
Ungkapan kaéndahan dina budaya Sunda umumna ngagunakeun alam pikeun sumber acuan  kanggo tolak ukur jeung parbandingan. Istilah siga ieu dumasar kana upaya atawa teknik pikeun nyaruakeun objek alam ka jero rekaan. Siga biasana dipake pikeun panciptaan alam. Orang sunda  gaduh cara anu khas kanggo hiji objek estetik. Pami ninggal pamandangan  anu éndah, orang Sunda pasti nyebat "siga lukisan", pami ninggal lukisan anu saé pasti nyebat "siga enya". Enggoning aya hubungan antara alam jeung rekaan.

Sarupaning 
Kecap arupaning

Rujukan 

Seni
Étika
Batik Priangan nyaéta istilah nu dipaké pikeun ragam batik nu dihasilkeun di wilayah Priangan, daerah di Jawa Barat. Dina kamekaranana, batik Priangan kapangaruhan ku batik ti daerah séjén di Indonesia. Inspirasi motifna dipangaruhan ku sajarah, alam, sarta tata nilai sosial-budaya nu aya di sabudereun Cianjur, Sukabumi, Bandung, Sumedang, Garut, Tasikmalaya, jeung Ciamis.

Saacan bangkar ti saprak Krisis Moneter, Batik Priangan pernah kasohor taun 1960-1980-an. Ieu khususna Batik Garutan, batik Tasikmalaya, jeung batik Ciamis.

Sajarah Batik Priangan 

Sajarah batik Priangan tiasa dipaluruh kana kecap "euyeuk" jeung "pangeuyeuk". Dina naskah buhun Sunda Sanghyang Siksakandang Karesian dina abad ka-16 M, disebutkeun yen urang Sunda geus apal kana aktivitas ngabatik ku ragam pola nu antik.

Batik Priangan saenyana kapangaruhan ku tradisi Jawa sareng sumebarna agama Islam. Mekarna batik di Tatar Sunda patali jeung nu ngungsi Perang Diponegoro taun 1825-1830. Salah sahiji nu ngungsi ieu nyaeta ti wilayah Banyumas, nu mangaruhan pisan kana ragam jeung corak batik nu aya di Ciamis, Indramayu jeung Tasikmalaya.  

Batik di awal abad ka-20, terutama di Cirebon, Indramayu, Ciamis, Tasikmalaya dan Garut.

Motif Batik Priangan 
Dumasar kana wilayahnya, batik dibedakan antara batik pedalaman jeung batik pesisiran. Batik Priangan kaasup kana batik pesisiran.
Motif pada kain batik mengandung makna simbolik, yang merupakan deskripsi dari berbagai bentuk yang berasal dari alam, flora, fauna, maupun aneka peristiwa.

Rujukan 

Batik Jawa kulon
Pakéan
Sumberdaya manusa dina hakekatna mangrupa salah sahiji aset anu miboga peran penting dina hiji pausahaan. Di jaman ayeuna anu pesat berkembang, khususna di jaman digital siga kieu, pausahaan kudu pinter jeung selektif dina milih sumber daya manusa. Sumberdaya manusa ogé mangrupa salah sahiji faktor anu penting dina hiji pausahaan, ku kituna sumber daya kudu dikokolakeun kalawan bener dina raraga ngaronjatkeun tingkat éféktivitas jeung efisiensi organisasi.

Sumberdaya manusa nyaéta panggerak jeung perencana dina hiji pausahaan, ku kituna sumber daya di jero pausahaan kudu dilatih jeung mekarkeun kamampuhna.

Fungsi sumber daya manusa 

 anu kahiji nya éta salaku pagawé, individu anu kaasup kana katégori tanaga gawé nyaéta individu anu umurna 15-64 taun, tapi umur produktif pagawe biasana antara umur 20 nepi ka 40 taun.
 Anu kadua salaku ahli. Ayana SDM dibantuan ku kamajuan téhnologis ayeuna bakal boga peran penting dina ngajaga kaunggulan tur ngahasilkeun produk kualitas luhur. 
 Satuluyna, fungsi sumberdaya nu katilu nyaéta salaku pamingpin. Pamimpin kedah gaduh kamampuan pikeun mingpin sareng ngabimbing individu atanapi tim anu aya dina kakawasaanana.

 anu kaopat nya eta pangusaha, sumber daya manusa salaku pangusaha kudu bisa digawé sacara mandiri pikeun mekarkeun usaha atawa usahana. Pangusaha kedah gaduh kamampuan pikeun ngaidentipikasi produk, nangtukeun metode produksi, ngatur manajemén operasi pikeun ngayakeun produk anyar, pasarkeunana, sareng ngatur modal operasina.

Tanggung jawab sumber daya manusa.

Rujukan 

Organisasi
Tagog anjing nyaéta wangun hateup anu ngagaduhan dua wangun hateup anu berbatasan ka garis suhunan. Wangun hateup anu kahiji leuwih gedé jeung lébar dibanding jeung hateup séjénna :  mangrupakeun panutup ruangan. Sedangkeun hateup séjénna anu sempit, ngagaduhan sapasang sisi anu sami panjang jeung batang suhunan komo batang suhunan eta mangrupakeun puncakna. Pasangan digigirna séjénna pendek pisan lamun dibandingkeun jeung panjang suhunan. Pada umumna sisi handap hentè disangga ku tiang. Wangun hateup anu sempit ieu nyaeta saukur tudung

:

Rujukan 

Arsitéktur imah Sunda
Suhunan jolopong nyaéta suhunan panjang. Di kacamatan Tomo kabupaten Sumedang, dinu tilu puluhan hateup ieu disebut "gedong Jepang". Di  patempatan di Kabupaten Sumedang. wangun hateup ieu disebut eureun motong. Mereun istilah "halteu motong". lahir iraha jalur karẽta api mimiti dijieun di Jawa Barat. di Waktu ẽta wangunan stasion anu mindeng disebut halte beus lahir nalika jalur ẽta jalan karẽta api mimiti diwangun di Jawa Barat, dina waktu ẽta wangunan stasion nu sok disebut halteu ku warga di pedalaman Jawa Barat. masih keneh aya "hateup jolopong". Istilah "stop cut" nembe dianggo. "Jolopong" mangrupa istilah Sunda. hartina : ngabohong lempeng. Wangun jolopong wa

Wangunan jeung struktur
Ibing topéng nyaéta tarian daérah anu ciri utama penari anu maké topéng. Unggal topéng anu digunakeun ku para penari miboga karakter anu béda-béda sarta satuluyna nambahan kaunikan jenis warisan budaya ieu.

Anu Ngibing topéng disebut Dalang sabab unggal penari miboga karakter anu béda. Tari ieu bisa dipintonkeun ku penari atawa baréa-réa atawa kelompok.

Sejarah 
Ibing topéng  geus aya ti abad ka-10 Masehi. Ibing topéng mekar dina abad ka-10 Masehi nepi ka 16 Masehi dina mangsa pamaréntahan Prabu Panji Déwa atawa Prabu Amiluhur.

Prabu Panji Dewa nyaéta Raja Jenggala di Jawa Wétan. Saterasna waktos, tari ieu sumebar ka sababaraha wewengkon di Jawa Kulon, salah sahijina nyaéta Cirebon. Nalika tarian asup ka Cirebon, tarian ieu dicampurkeun jeung kasenian lokal pikeun nyiptakeun tari anu has.

Ibing topéng miboga harti, filosofi, jeung simbol-simbol nu tangtu, saperti cinta, kapamingpinan, jeung hikmah. Dina pintonanana, hal-hal ieu baris ditepikeun ka panongton sangkan bisa paham jeung diajar tina tarian ieu.

Malah numutkeun carita-carita anu sumebar di masarakat, Sunan Gunung Jati jeung Sunan Kali Jaga pernah ngagunakeun tari ieu minangka média dakwah pikeun nyebarkeun agama Islam jeung minangka tari hiburan di lingkungan karaton.

Ibing topéng ogé jadi dadasar pikeun ngawangun tari-tarian séjénna anu leuwih husus, saperti Ibing topéng Panji, Ibing topéng Samba, Ibing topéng Rumyang, Ibing topéng Tumenggung jeung Ibing topéng Kelana. Sedengkeun jumlah kedok anu dipaké disebut Panca Wanda lantaran aya 5 kedok.

Referensi 

Tari di Indonésia
Ibing topéng
Mariehamn nyaéta ibukota nagara Åland.

Dayeuh di Éropa
Åland
Barbiturat nyaéta kumpulan ubar anu biasa dipaké pikeun ngubaran sawan, gangguan kahariwang, insomnia parna atawa bisa ogé dipaké salaku ubar pikeun ngamimitian prosés bius atawa anéstési. Barbiturat kedah dipaké nurutkeun resép dokter sabab bisa ngabahayakeun pisan. Dina istilah basajan, kinerja barbiturates bakal ngurangan sistim saraf pusat ku ngaronjatna asam gamma-aminobutyric (GABA), nu mangrupa bahan kimia nu ngahambat konduksi sinyal dina uteuk. Cara gawé kawas kieu bakal miboga dampak keur katenangan, pola saré, rélaksasi otot, nurunkeun tekenan darah jeung denyut jantung. 

Golongan barbiturat nyaéta amobarbital, butabarbital, methohexital, secobarbital, phenobarbital jeung thiopental. Barbiturat miboga réaksi anu gancang (dina 10-20 detik sanggeus dikonsumsi pasien leungiteun kaéling). Barbiturat mangrupa ubar keur ningtrimkeun, ubar hipnotik, sarta amnesia. Ku sabab ubar ieu henteu bisa ngaleungitkeun nyeri, jadi kudu dibarengan ku ubar-ubar anu séjén. Gumantung kana dosisna, barbiturat bisa nyababkeun déprési kardiovaskular jeung gangguan nafas.  Dina widang kabidanan, barbiturat geus dipaké ti saprak taun 1924. Ieu senyawa dipaké sabab miboga sipat hipnotikna jeung bisa nyababkeun kaayaan amnesia. Lian ti éta, ngagunakeun dina dosis loba diperlukeun pikeun ngabalukarkeun analgesia alatan gangguan nafas boh keu a ka indungna atawa anakna. Pentobarbital jeung secobarbital mangrupa turunan barbiturat anu pangpopulérna ayeuna.

Balukar 
Barbiturat lamun dikonsumsi bisa nyababkeun rupa-rupa balukar gumantung kana kaayaan anu dialaman ku anu ngonsumsina. Kahiji, bisa ngabalukarkeun tunduh pisan. Kadua, nyeri sirah. Katilu, hésé ambekan atawa karasa sesek dina dada. Kaopat, nyeri dina dada. Kalima, gateul dina kulit sénsitip. Kagenep, muriang atawa panas tiris. Katujuh, nyeri dina sendi. Kadalapan, beungeut, tikoro, biwir bareuh. Kasalapan, ngalaman tatu anu teu biasa.

Salah Ngagunakeun 
Barbiturat salaku kategori ubar pikeun ngubaran panyakit jeung gangguan dina awak ogé mindeng disalahgunakeun. Gejala paling umum anu dialaman salaku akibat tina barbiturat nyaéta henteu bisa mikir sacara jelas, henteu bisa mikir panjang, engapan karasa pondok jeung laun pisan, ucapan anu laun pisan, rarasaan anu luar biasa lemah, tunduh pisan, Koordinasi awak jadi lemah, teu bisa leumpang ajeg (teu stabil).

Rujukan 

Ubar
Kaséhatan
Pathol nyaéta olahraga tradisional gulat nu asalna ti Kabupatén Rembang, Jawa Tengah. Ieu kagiatan olah raga ngadu kakuatan dua urang sacara langsung di tengah kalang anu geus disiapkeun. Ieu olahraga kasohor di wewengkon basisir kalér, ti Sarang, Rembang, nepi ka Tuban . Dina midangkeun éta dua atlét pathol kudu maké calana pondok jeung sal atawa tali anu ditalikeun kana cangkéng pamaén. Hal utama anu kudu dikawasa ku atlit pathol nyaéta gerakan ngarobohkeun lawan. Pathol henteu mikawanoh kelas pertandingan dumasar umur sarta dipirig ku gamelan tradisional Sunda kayaning gong, kempul jeung kendang.

Sajarah 
Kaulinan Pathol geus aya ti jaman Majapahit, nu tadina mangrupa saémbara néangan satria nu panghadéna nu bisa ngajaga palabuan Tuban nu harita ramé ku bajak laut jeung bégal.  Salian ti éta, sajarah pathol ogé aya patalina jeung Pangéran Santi Yoga anu mangrupa putra ka-7 ti Empu Santi Badra jeung Déwi Sukati. Waktu keur ngora, Pangeran Santi Yoga mantuan lanceukna, Pangeran Santi Puspa ngokolakeun kapal-kapal di Palabuan Kirringan (palabuhan militér). Pangeran Santi Yoga boga tanggung jawab pikeun recruiting pasukan militér ngaliwatan metoda Pathol Gulat. Winners rupa battles pathol bakal asup kana layanan militer di Lasem. Pangeran Santi Yoga jadi tokoh Pathol Gulat dimimitian ti basisir Désa Punjulharjo Kacamatan Rembang nepi ka wewengkon Kacamatan Sarang. 

Sanggeus ahir mangsa, gerakan pathol saterusna diadaptasi jeung dimekarkeun ku nonoman sarta masarakat satempat nepi ka ahirna tumuwuh jadi olahraga populér sarta dijadikeun kasenian tradisional . Gulat pathol anu umumna diayakeun di basisir mindeng dilaksanakeun saméméh bulan purnama atawa dina poé-poé husus, upamana ngajajar jeung upacara sedekah.

Aturan 
Dina ieu olah raga ieu dua lalaki nyanghareupan hiji pertandingan dina kostum tradisional, maké calana pondok wungkul teu maké baju. Sabudeureun cangkéng dibeungkeut sabuk anu dijieunna tina lawon bodas sarupa syal. Dua pamaén silih tangkeup jeung silih surungkeun pikeun ngarebut kakawasaan. Lémparan kalana diwenangkeun, tapi teu meunang neunggeul atawa najong. Upama dilanggar, wasit anu ngawas pertandingan bakal méré peringatan dina unggal pertandingan. Unggal batur ragrag, pertandingan dieureunkeun jeung nu éléh diganti ku pamaén séjén.

Rujukan 

Olahraga di Indonésia
Budaya Indonésia
Resép dokter () nyaéta dokumén hukum anu miboga paménta tinulis ti dokter ka apotéker minangka sarana pikeun nyiapkeun atawa méré ubar ka pasén nurutkeun hasil pamariksaan. Resép kudu dilakukeun dumasar kana kabutuhan pasien saatos dokter mutuskeun hasil pamariksaan médis atawa diagnosis. Nurutkeun hukum, ngan ukur dokter umum, dokter gigi sareng dokter spesialis anu bisa ngaluarkeun resep.  Dina resép, dokter bakal nulis ngaran ubar anu kudu dibawa ka imah, dosis pikeun konsumsi ubar jeung metode pamakéan khusus. Salian ti éta, dokter ogé kudu nuliskeun jumlah obat anu kudu diresepkeun sangkan bisa ditebus deui lamun keluhan pasien terus sanggeus tamba béak.

Légalitas ubar 
Resép dokter dipaké minangka sarana légalitas ubar pikeun ngubaran kasakit . Resép dokter jeung bungkusan ubar nu kudu dipaké biasana nyebutkeun singketan Rx'. Ieu kodeu  mangrupa singgetan tina kecap resep anu asalna tina basa Latin. Sanggeus dokter geus ngarumuskeun ubar nu tangtu pikeun ngubaran kasakit, mangka ubar disiapkeun ku apotéker.  Sajaba ti éta, biasana tulisan resep dokter hésé dibaca atawa kaharti ku jalma biasa salian apotéker. Hal ieu dilakukeun sabab aya hubunganana jeung volume kagiatan . Lajuna patugas kaséhatan pikeun ngalaksanakeun palayanan teu dibarengan ku laju ramo-ramo nulis resep, nepi ka kadang tulisan hésé dibaca ku masarakat . Tapi, sajaba ti eta, apoteker moal ragu naon anu geus ditulis dina resép sabab dasarna apoteker geus nyaho naon nu kudu dibikeun ka penderita salaku hasil tina konsultasi dokter.

Komponén 
Standarisasi nulis resep kudu diwangun ku inscriptio, praescriptio, signatura jeung subscriptio . Inscriptio kaasup ngaran dokter, alamat dokter, ngaran kota jeung tanggal resep. Praescriptio diwangun ku ngaran, jumlah jeung dosis obat anu dibikeun, metode persiapan atawa bentuk ubar dumasar kana resep. Signatura mangrupa aturan pikeun nyokot ubar, nami ubar, umur jeung beurat awak pasien. Ari inisial atawa tanda tangan dokter mangrupa subscriptio nu jadi resép dianggap otentik. Unggal resép dimimitian ku kecap Rx' sarta ditungtungan maké inisial atanapi tanda tangan dokter.

Rujukan 

Kaséhatan
Alaungpaya (Basa Burma: အ လောင်း ဘုရား, diucapkeun: [ʔəláuɴ p ʰ əjá]; ogé diéjah Alaunghpaya; 24 Séptémber 1714 - 11 Méi 1760) nyaéta raja Birma (kiwari Myanmar) ti 1752-1760, jeung anu ngadegkeun Wangsa Konbaung. Dina mangsa pupusna dina taun 1760, Alaungpaya anu mangrupa tilas pupuhu séké ti hiji pilemburan alit di Birma Luhur ieu tos tiada ngahijikeun sakabéh Birma, naklukkeun Manipur, ngabalikkeun Lan Na, sarta ngabuburak Inggris jeung Prancis anu ngarojong bahula Karajaan Hanthawaddy nu hudang deui. Alaungpaya mangrupa raja anu ngadegkeun kota Yangon. Raja Alaungpaya pupus lantaran panyawat nalika dina kampanye panarajangan Siam.
Narésuan (1555 - 25 April 1605), sok disebut ogé Narét atawa Pangéran Hideung atawa Sanpet II,   ) nyaéta raja Ayutthaya ( Thailand modern) ti 1590 nepi ka pupusna dina 1605. Dina mangsa pamaréntahanna, Ayutthaya kagungan wewengkon panggedéna dina sajarahna.
Karajaan Inka atawa Tawantinsuyu (Basa Quechua: Nagri Opat Wewengkon) nyaéta mangrupa Karajaan anu kungsi ngadeg di wewengkon Péru ti taun 1438 nepi ka taun 1533. Maharajana anu kasohor nyaéta Pachaquti Yupanqui anu murba dina taun 1436 anu junun dina pangperangan. Inka disebut minangka kahirupan "Pra-Columbus" anu miboga pangaruh di wewengkon Amérika Kidul, hartina tos ngadeg saméméh datangna Christopher Columbus. Atahualpa anu mangrupa raja Inka pamungkas, pupus ditelasan ku panjajah Spanyol nu ngaranna Francisco Pizarro, anu ogé nandaan mimitina mangsa kakawasaan Spanyol dina éta wewengkon.
Ambiguitas atawa ketaksaan nyaéta unit gramatikal dina wangun frasa atawa kalimah anu miboga sababaraha harti atawa dua harti anu lumangsung balukar tina interprétasi struktur gramatikal anu béda. Dina basa lisan ieu interpretasi ganda moal lumangsung sabab struktur gramatikal anu diomongkeun bakal kabantuan ku unsur intonasi.  Kecap ambiguitas mangrupa kecap serepan tina basa Inggris nyaéta ambiguity, anu hartina konstruksi anu bisa dihartikeun leuwih ti hiji harti.

Alesan 
Aya sababaraha faktor anu mangaruhan lumangsungna ambiguitas dina beungkeutan gramatikal.

 Euweuhna konjungsi atawa preposisi . 
 Urutan unsur méngpar tina urutan biasa. 
 Intonasi anu béda. 
 Pamakéan kecap polisemi . 
 Struktur kalimah anu teu merenah.

Ciri 
Satuan gramatikal anu ngalaman ambiguitas mibanda ciri-ciri ieu di handap.

 Kecap-kecap anu digunakeun dina ngawangun beungkeutan gramatikal anu mibanda sababaraha harti atawa leuwih tina hiji harti.
 Beungkeutan gramatikal nu disusun téh hésé ditafsirkeun atawa ngabingungkeun nu maca lantaran teu gampang kaharti.
 Nngabalukarkeun ragu atawa bisa nyababkeun salah paham pikeun pamaca anu nyobaan maham eusi bacaan.

Wanda 
Dumasar kana beungkeutan gramatikal nu ngawangunna, ambiguitas dibagi tilu kalawan wincikan ieu di handap.

 Ambiguitas fonétik aya lantaran sora-sora basa anu bisa diucapkeun téh pacampur. Ieu wanda kabentuk nalika kecap atawa kalimah diucapkeun gancang teuing, hasilna hartina kirang ngayakinkeun. Ambiguitas fonétik lumangsung nalika aya sasaruaan sora kecap nalika diucapkeun. 
 Ambiguitas gramatikal lumangsung salila prosés ngawangun dina tataran morfologi ( morfém jeung kecap) jeung sintaksis (frasa, klausa, kalimah). Dina urutan morfologis, ambiguitas ngabalukarkeun parobahan harti. Lian ti éta, dina tataran sintaksis, ambiguitas muncul dina frasa, klausa, jeung kalimah anu ngandung harti leuwih ti hiji nalika digabungkeun. 
 Ambiguitas léksikal ngawengku polivalénsi, wates-wates harti kecap anu teu jelas, jeung pamakéan basa figuratif. Ieu ambiguitas ngabalukarkeun harti téks lengkep béda gumantung kana konteks kalimah. Ambiguitas léksikal mindeng dipaké pikeun nyieun kecap bisa ditingali tina dua sisi, nyaéta polisémi jeung homonim .

Rujukan 

Semantik
Basa